జబ్ వి మెట్
చాలామంది విమర్శకులు ఈ చిత్ర విజయానికి ప్రేమజంట షాహిద్ మరియు కరీనాల మధ్య ప్రత్యేక బంధమే కారణమని ఒప్పుకున్నారు. రాజీవ్ మసంద్ గారు ఇంకా మాట్లాడుతూ, "ఈ చిత్రం యొక్క మాయాజాలం అంతా ఈ చిత్ర కథానాయకుల జంట మొదట తెరపై కనిపించినప్పటినుండి మన ఏకాగ్రతను పట్టుకోవడంలో ఉందని చెప్పారు". తరణ్ ఆదర్శ్ మాట్లాడుతూ, "షాహిద్ ఇంతవరకూ రాని గొప్ప పాత్రను "జబ్ వుయ్ మెట్" లో పోషించారని, కరీనా కూడా గొప్పగా నటించిందని తెలిపారు. "జబ్ వి మెట్" ఆమె జీవితంలో మలుపని[వ్యక్తిగతంగానే కాక వృత్తిపరంగాకూడా] అభిప్రాయపడ్డారు.
"ది టైమ్స్ ఆఫ్ ఇండియా" ఈ చిత్రానికి 5కు గాను, 4 నక్షత్రాలను ఇచ్చి ఈ చిత్రం అద్భుతమైన నటనను కనబరచిన షాహిద్ మరియు కరీనాలకు చెందుతుందని, యువకుడు, యువతిని కలిసే కథకు ఒక క్రొత్త నిర్వచనాన్ని ఇచ్చారని అభిప్రాయపడ్డారు. "ఇండియాగ్లిట్జ్.కామ్" నుండి జోగిందర్ తుతేజ 5 గాను 3.5 నక్షత్రాలను ఇచ్చి ఈ చిత్రాన్ని "షాహిద్-కరీనా" ల "DDLJ" గా అభివర్ణించి, ఈ చిత్రం గురించి మాట్లాడుతూ " ఏ ఇద్దరు నటులైనా వారి నటనకు సరైన ప్రతిఫలము, ప్రాధాన్యత లభించకపోతే బాధగా ఉంటుంది" అని అభిప్రాయపడ్డారు.
షబానా అజ్మీ
సయ్యిదా షబానా అజ్మీ (జననం 1950 సెప్టెంబరు 18) భారతీయ సినీ నటి, టీవీ అభినేత్రి, రంగస్థల నటి. ఈమె పూణే లోని ఫిలిం అండ్ టెలివిజన్ ఇన్‌స్టిట్యూట్ ఆఫ్ ఇండియాలో చదువుకున్నారు. 1974 లో తొలిసారి సినిమాలలో కనిపించారు. వాణిజ్యపరంగా ఉన్న సాంప్రదాయ సినిమాలకు పోటీగా సరికొత్త భావాలతో, కథాకథనంతో ప్యారలెల్ సినెమా లేదా ఆల్టర్నేట్ సినిమా అని పిలువబడే రెండో పంథా సినిమాలకు ఈమె ప్రసిద్ధి. ఈమె నటనకు చాలా ప్రసిద్ధి. ఐదు సార్లు ఉత్తమ నటిగా భారత ప్రభుత్వం ఈమెను గుర్తించింది. ఇది కాక మరెన్నో పురస్కారాలు, గుర్తింపులు ఈమె పొందింది. 
120కి పైగా సాంప్రదాయ వాణిజ్య సినిమాలలో, ఆర్టు సినిమాలలో ఈమె నటించింది. 1988 నుండి ఎన్నో విదేశీ సినిమాలలో కూడా కనిపిస్తుంది. నటన కాకుండా షబానా సామాజిక కార్యక్రమాలలో చురుకుగా పాల్గొంటుంది. ఐక్యరాజ్యసమితి వారి యునైటెడ్ నేషన్స్ పాపులేషన్ ఫండ్ (UNPFA) కి గుడ్విల్ అంబాసడర్, మహిళా హక్కు పోరాటాల కార్యకర్త, రాజ్యసభ సభ్యురాలు కూడా. ఈమె ప్రముఖ కవి, రచయిత జావెద్ అఖ్తర్‌ను వివాహం చేసుకున్నారు.
ఈమె నటించిన చిత్రాలలో ముఖ్యమైన చిత్రాలు కొన్ని: